รัฐบาลไทย-ข่าวทำเนียบรัฐบาล-จังหวัดนครพนม น้อมนำพระราชดำริ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" ลงพื้นที่อำเภอปลาปากติดตามการดำเนินงานโครงการเสริมสร้างความมั่นคงทางอาหาร
วันพุธที่ 13 มีนาคม 2567
13/03/2567
จังหวัดนครพนม น้อมนําพระราชดําริ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" ลงพื้นที่อําเภอปลาปากติดตามการดําเนินงานโครงการเสริมสร้างความมั่นคงทางอาหาร
จังหวัดนครพนม น้อมนําพระราชดําริ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" ลงพื้นที่อําเภอปลาปากติดตามการดําเนินงานโครงการเสริมสร้างความมั่นคงทางอาหาร พร้อมมุ่งสู่การเป็นหมู่บ้านยั่งยืน (Sustainable Village)
วันนี้ (13 มี.ค. 67) นายวันชัย จันทร์พร ผู้ว่าราชการจังหวัดนครพนม เปิดเผยว่า จังหวัดนครพนมมุ่งเสริมสร้างความยั่งยืนในทุกมิติตามนโยบายของกระทรวงมหาดไทย โดยได้ขับเคลื่อนโครงการเสริมสร้างความมั่นคงทางอาหาร ด้วยการน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ตามโครงการ “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” พร้อมขยายผลสู่ สถานศึกษา ศาสนสถาน และสถานที่ราชการ
นายวันชัย จันทร์พร ผู้ว่าราชการจังหวัดนครพนม กล่าวว่า ตนได้มอบหมายให้ นายชัยณรงค์ กาญจะนะกันโห พัฒนาการจังหวัดนครพนม พร้อมด้วยนายวินัย สมขาว ผู้ช่วยผู้อํานวยการกลุ่มงานส่งเสริมการพัฒนาชุมชน ลงพื้นที่อําเภอปลาปาก จังหวัดนครพนม ติดตามการขับเคลื่อนโครงการเสริมสร้างความมั่นคงทางอาหาร โดยการน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ตามโครงการ “บ้านนี้มีรัก ปลูกผักกินเอง” ด้วยการปลูกพืชผักสวนครัวในทุกครัวเรือน เพื่อให้มีอาหารเพียงพอสําหรับบริโภค สามารถลดค่าใช้จ่ายในครัวเรือน ตลอดจนมีผักปลอดสารพิษที่ไม่ส่งผลเสียต่อสุขภาพ หากมีเพียงพอยังสามารถนําไปแบ่งปัน หรือขยายไปสู่การสร้างรายได้ นับเป็นการพึ่งพาตนเองตามหลักปรัชญาของเศรษฐกิจพอเพียง และพัฒนาคุณภาพชีวิตได้อย่างอย่างยั่งยืน โดยมีพัฒนาการอําเภอปลาปาก นายกองค์การบริหารส่วนตําบลหนองฮี ผู้อํานวยการโรงเรียนบ้านหนองกกคูณ กํานันตําบลหนองฮี ผู้ใหญ่บ้านหนองกกคูณ และเจ้าหน้าที่พัฒนาชุมชน ให้การต้อนรับ
นายวันชัย จันทร์พร ผู้ว่าราชการจังหวัดนครพนม กล่าวต่อว่า การลงพื้นที่ครั้งนี้ พัฒนาการจังหวัดนครพนม ได้มอบแนวทางการดําเนินงานในการปลูกพืชผักสวนครัว ตามโครงการ “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” เพื่อสร้างความมั่นคงทางอาหาร ขยายผลสู่สถานศึกษา ศาสนสถาน และสถานที่ราชการ อีกทั้งได้มอบแนวทางการขับเคลื่อนโครงการหนึ่งตําบล หนึ่งหมู่บ้านยั่งยืน เฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 โดยให้ทุกพื้นที่เตรียมความพร้อมในการพัฒนาหมู่บ้านตามตัวชี้วัดโครงการฯ ทั้ง 8 ข้อ 16 กิจกรรม ให้เห็นผลสําเร็จเป็นรูปธรรม สามารถส่งเสริมและสนับสนุนการพัฒนาคุณภาพชีวิตของประชาชนในหมู่บ้านให้มีความเป็นอยู่ที่ดีขึ้น ลดความเหลื่อมล้ําทางเศรษฐกิจและสังคม พร้อมทั้งขับเคลื่อนเป้าหมายการพัฒนาที่ยั่งยืน (Sustainable Development Goals: SDGs) ด้วยการน้อมนําหลักปรัชญาของเศรษฐกิจพอเพียงมาประยุกต์ใช้ ภายใต้เป้าหมายการสร้างความยั่งยืนให้ครอบคลุมในทุกมิติ ทั้งด้านสังคม เศรษฐกิจ และสิ่งแวดล้อม เพื่อให้เกิดการพึ่งพาตนเอง ทั้งยังสอดรับกับประเด็นการสร้างตําบลมั่นคง มั่งคั่ง ยั่งยืน
“หลังจากนั้น พัฒนาการจังหวัดนครพนมได้ตรวจเยี่ยมและติดตามการดําเนินงานตามโครงการ บ้านนี้มีรัก ปลูกผักกินเอง โดยการปลูกพืชผักสวนครัว ณ บริเวณบ้านผู้ใหญ่บ้านหนองกกคูณ ตามแนวทางการขับเคลื่อนงาน "ผู้นําต้องทําก่อน" และติดตามครัวเรือนต้นแบบการปลูกพืช ปลูกผัก สร้างความมั่นคงทางอาหาร จํานวน 2 ครัวเรือน กิจกรรมขยายผลการปลูกผักสวนครัว ณ สถานศึกษา จํานวน 2 แห่ง ได้แก่ โรงเรียนบ้านหนองกกคูณ และศูนย์พัฒนาเด็กเล็กวัดชาลีลําพร และติดตามการดําเนินงานปลูกผักสวนครัวในศาสนสถาน ณ วัดมูลสารกิจ บ้านจรุกเตย หมู่ที่ 4 ตําบลหนองฮี อําเภอปลาปาก อีกทั้งได้เดินทางไปยังที่ว่าการอําเภอปลาปาก เพื่อติดตามกิจกรรม อําเภอปลาปากมีรัก ปลูกผักแบ่งปัน บริเวณหน้าป้ายที่ว่าการอําเภอปลาปาก ซึ่งเป็นสวนผักลอยฟ้ากว่า 30 ชนิด สร้างความงดงามทางทัศนียภาพและสร้างความมั่นคงทางอาหาร แสดงออกถึงความร่วมแรงแบ่งปัน และเป็นต้นแบบต่อยอดสู่การปลูกผักสวนครัวในสถานที่ราชการ ส่งเสริมการขับเคลื่อนและขยายผลการดําเนินงานอย่างต่อเนื่อง ภายใต้แนวคิด “ความต่อเนื่องคือพลัง สร้างความมั่นคงทางอาหาร สู่การพัฒนาที่ยั่งยืน”” นายวันชัยฯ กล่าวเพิ่มเติม
นายวันชัย จันทร์พร ผู้ว่าราชการจังหวัดนครพนม กล่าวทิ้งท้ายว่า ขอเชิญชวนพี่น้องประชาชนทุกบ้าน ทุกชุมชน ร่วมกันปลูกผักสวนครัว สร้างความมั่นคงทางอาหาร และร่วมกันขยายผลในครัวเรือน/หมู่บ้าน/ชุมชน อย่างต่อเนื่อง น้อมนําหลักปรัชญาของเศรษฐกิจพอเพียง บนหลักการพึ่งพาตนเอง เพื่อยกระดับคุณภาพชีวิตของตนเองและครอบครัว ประชาชนทุกคนมีกินมีใช้ เกิดความรักความสามัคคี เกิดความเข้มแข็งของคนในชุมชน นําไปสู่การเป็นหมู่บ้านยั่งยืน (Sustainable Village) ที่ประชาชนทุกคนมีความแข็งแรงทั้งสุขภาพกายและสุขภาพใจ มีความสุข และช่วยกันขยายผลความสําเร็จไปเป็นแนวทางขับเคลื่อนไปยังทุกอําเภอ เพื่อให้เกิดพลังความเข้มแข็ง สร้างความสุขให้กับประชาชน
#WorldSoilDay #วันดินโลก #UN #FAO #GlobalSoilPartnership #MOI กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood